open-index/open-wikipedia-markdown huggingface dataset:
5-Minute Crafts

մինի
**5-Minute Crafts**, «Արա՛ ինքդ» (DIY) ՅուԹյուբյան ալիք, որը պատկանում է TheSoul Publishing ընկերությանը: 2023 թվականի հոկտեմբերի դրությամբ այն հանդիսանում է հարթակի 16-րդ ամենաշատ բաժանորդագրված ալիքը: Ալիքը նաև Ֆեյսբուքի 5-րդ ամենաշատ հետևորդ ունեցող էջն է։ Այն հիմնված է Կիպրոսում (ինչպես նաև «TheSoul Publishing» ընկերությունը):

## Ձևաչափ
5-Minute Crafts-ի ՅուԹյուբյան տեսանյութերը հիմնականում Ինստագրամում կամ Ֆեյսբուքում արդեն հրապարակված տեսանյութերից պատրաստված վիդեոներ են: Ալիքի բովանդակությունը ցույց է տալիս տարբեր արհեստներ, կենցաղային հնարքներ և երբեմն էլ գիտական փորձեր։ Տեսանյութերում երևում են միայն ձեռքեր, որոնք սեղանի վրա պատրաստում են հետաքրքիր իրեր՝ օգտագործելով սնունդ, գործիքներ և տարբեր DIY բաղադրիչներ:

## Պատմություն
TheSoul Publishing-ը հիմնադրել են ռուս սոցիալական մեդիա բովանդակության ստեղծման փորձ ունեցող ձեռներեցներ Պավել Ռադաևը և Մարատ Մուխամետովը, ովքեր նաև ստեղծել են AdMe կայքը: 2017 թվականի մարտին ընկերությունը հիմնել է Bright Side ՅուԹյուբյան ալիքը: 2016 թվականի նոյեմբերի 15-ին TheSoul Publishing-ը YouTube-ում գրանցել է 5-Minute Crafts ալիքը, իսկ հաջորդ օրը հրապարակել է իր առաջին տեսանյութը՝ «5 essential DIY hacks that you need to know» վերնագրով:

2017 թվականին 5-Minute Crafts ալիքի բաժանորդների և դիտումների թիվը սկսեց արագ աճել։ 2017 թվականի հունիսին Mic-ի հրապարակած հոդվածում նշվում էր, որ ալիքը արդեն հավաքել էր ավելի քան 4 միլիոն բաժանորդ:

2017 թվականի հոկտեմբերին 5-Minute Crafts-ը սկսեց հրապարակել բովանդակություն գլոբալ լեզուներով, ներառյալ արաբերեն, չինարեն, գերմաներեն, իսպաներեն, ֆրանսերեն, իտալերեն, ճապոներեն, կորեերեն, հոլանդերեն, պորտուգալերեն և ռուսերեն:

2018 թվականի ապրիլին Tubefilter-ը անդրադարձավ ՅուԹյուբում գարնանային մաքրման տեսանյութերի նոր թրենդին՝ անդրադառնալով նաև 5-Minute Crafts-ի ակտիվ մասնակցությունը: Նույն տարվա նոյեմբերին Vox-ը 5-Minute Crafts-ը նկարագրել էր որպես «զարմանալի հաջողության հասած» ալիք՝ նշելով այն ժամանակվա ավելի քան 10 միլիարդ դիտումները և ալիքի տեղը ՅուԹյուբի ամենաշատ բաժանորդագրված ալիքների շարքում՝ գրեթե 40 միլիոն բաժանորդով: Նույն թվականի դեկտեմբերին, ընդամենը մեկ շաբաթվա ընթացքում, ալիքը հավաքելլ էր ավելի քան 238 միլիոն դիտում:

2020 թվականի մայիսին 5-Minute Crafts-ը ընդլայնեց իր ներկայությունը՝ ստեղծելով իր առաջին անգլերեն լեզվով ալիքը Pinterest հարթակում:

2020 թվականի հուլիսին 5-Minute Crafts-ը համագործակցել է Mattel-ի հետ՝ իրականացնելու հատուկ ապրանքանիշի արշավ, որն ընդգրկում էր մի շարք DIY տեսանյութեր, որոնք կենտրոնացված էին ընտանեկան արհեստների և տնային աշխատանքների վրա:

2021 թվականի նոյեմբերին ալիքը YouTube-ում նշել է իր 5-ամյակը՝ ավելի քան 1,7 միլիարդ դիտելաժամանակով և 21 միլիարդ դիտումներով: Նույն ամսվա ընթացքում՝ 2021 թվականի նոյեմբերի 18-ին, Variety-ը նշելէ, որ 5-Minute Crafts Family-ը ունեցել է ամենաարդյունավետ YouTube Short տեսանյութը՝ շուրջ 433 միլիոն դիտումով : 2025 թվականի հունվարի դրությամբ ալիքn ունի 81.1 միլիոն բաժանորդ :

## Ծանոթագրություններ

Կատեգորիա:TheSoul Publishing
Կատեգորիա:Հրատարակչություններ
Կատեգորիա:Մեդիա արդյունաբերություն
Կատեգորիա:ՅուԹյուբ
Դիմահարդար

**Դիմահարդար** (), անձ, որը փոխում է դերասանի դեմքը (թատրոն, կինո, կրկես և այլն) համապատասխան դերի համար։

## Մասնագիտության նկարագրությունը
Հազարավոր տարիներ առաջ աշխարհի տարբեր մասերում մարդիկ հայտնաբերել են, որ մոմի կամ ճարպային հիմքի հետ խառնված փոշեպիգմենտները, կարող են օգտագործվել անհատական ձևավորման և վերափոխման համար դրամատիկ էֆեկտներ ստեղծելու համար: Այս պրակտիկայի պահպանումն արտահայտվել է թատերական դիմահարդարման ընդհանուր տերմինում՝ «ճարպոտ ներկ»: Գունավորման ընտրված տեսակները կամ ոճերը հաճախ օգտագործվել են հատուկ առիթների համար, որոնք կարող էին ներառել պատերազմ գնալը, կյանքի իրադարձությունները նշելը և կրոնական փառատոները։ Վերջինս հաճախ ներառել է այնպիսի կատարողական ասպեկտներ, ինչպիսիք են պարը և առասպելական իրադարձությունների վերարտադրումը: Հնագույն թատրոնի դերասաններն իրենց դեմքերը ներկել են դիմակների տեսքով՝ ցուցադրելով կերպարի բնավորությունը։ Այսպիսով, ժամանակակից թատերական դիմահարդարումը շատ հին թատերական ավանդույթի ժառանգորդն է։

«Դիմահարդար» գոյականը հայտնվել է ավելի ուշ, քան նույն արմատով այլ բառերը՝ 20-րդ դարի սկզբին, միևնույն ժամանակ, դիմահարդարի մասնագիտությունը պաշտոնապես հաստատվել է ռուսական շատ թատրոններում»։

Գոյություն ունեն դիմահարդարման մի քանի տեսակներ և այն կիրառելու տեխնիկա, որոնք տարբել են դիմահարդարի աշխատանքը վարսավիրի և դիմահարդարի աշխատանքից: Դիմահարդարը հաշվի է առել թատերական և կինոարվեստի առանձնահատկությունները, քանի որ իր կատարած աշխատանքը սերտորեն առնչվել է այս ոլորտների այլ տեխնոլոգիաների, օրինակ՝ լուսավորության հետ։

Դիմահարդարի աշխատանքը հաճախ չի սահմանափակվել միայն դիմահարդարմամբ: Օրինակ՝ դիմահարդարը, բացի դիմահարդարումից, զբաղվել է նաև մորուքների, բեղերի, պարիկների և այլ մազերի պատրաստմամբ (կարելով):

Դիմահարդարի մասնագիտություն կարել է ձեռք բերել թատերական ինստիտուտներում, համալսարաններում և կինովարժարաններում:

## Ծանոթագրություններ


## Արտաքին հղումներ
Դիմահարդար. Մասնագիտության նկարագրությունը

Կատեգորիա:Դիմահարդարներ
Կատեգորիա:Դրամատուրգիա
Կատեգորիա:Թատերական մասնագիտություններ
Կատեգորիա:Կոսմետիկա
Կատեգորիա:Մասնագիտություններ
Կատեգորիա:Նորաձևության մասնագիտություններ
Ինժենյու

[thumb|Դերասանուհի [Մերի Փիքֆորդ|Մերի Փիքֆորդը, ով խաղացել է մի շարք ինժենյու դերեր։|240x240px]]
thumb|Դերասանուհի Միլդրեդ Դևիսը 1923թ|241x241փքս
**Ինժենյու** (ֆր.՝ ingénue, բառացի՝ միամիտ, պարզասիրտ), գրական կամ ֆիլմոգրաֆիկ դեր, սովորաբար՝ կանացի։ Երիտասարդ անմեղ կնոջ կերպար է: Ինժենյու տերմինը գալիս է ֆրանսիական «ingénu» ածականի կանացի ձևից, որը նշանակում է «պարզ» կամ անմեղ, առաքինի և անկեղծ։ Տերմինը կարող է նաև ենթադրել բարդության և խորամանկության պակաս:

Որպես կանոն, ինժենյուն գեղեցիկ է, բարի, նուրբ, քաղցրիկ, անարատ և հաճախ միամիտ: Բացի այդ, նա հաճախ գտնվում է մտավոր, էմոցիոնալ կամ նույնիսկ ֆիզիկական վտանգի տակ և սովորաբար թիրախ է դառնում տղայի համար, որին նա կարող է շփոթել հերոսի հետ: Ինժենյուն սովորաբար ապրում է իր հոր, ամուսնու կամ հայրական կերպարի հետ: Հաճախ հակադրվում է ճակատագրական կնոջը։

Ինժենյուն հաճախ ուղեկցվում է ռոմանտիկ կողմնակի սյուժեով: Այս սիրավեպը սովորաբար համարվում է մաքուր և անվնաս երկու կողմերի համար: Շատ դեպքերում արական սեռի մասնակիցը նույնքան անմեղ է, որքան և իգականը: 

Օպերայում և երաժշտական թատրոնում ինժենյուն սովորաբար երգում է քնարական սոպրանոն: Ինժենյուն սովորաբար ունի «եղջերուի աչքեր», որոնք  անմեղություն և երբեմն նուրբ սեռական գրավչության ցուցանիշ են:

## Սկզբնաղբյուրներ
* 
* 

## Ծանոթագրություն

Կատեգորիա:Գրականություն
Կատեգորիա:Դերասաններ
Կատեգորիա:Կինեմատոգրաֆիա
Անեծքը 4: Վերջին ծեսերը

**«Անեծքը 4: Վերջին ծեսերը»** (), Մայքլ Չավեսի ռեժիսորությամբ, Դեյվիդ Լեսլի Ջոնսոն-ՄաքԳոլդրիքի սցենարով և Ջեյմս Վանի ու Պիտեր Սաֆրանի պրոդյուսերությամբ ապագա ամերիկյան գերբնական սարսափ ֆիլմ։ 2021 թվականի «Անեծքը 3. Սատանայի կամքով» ֆիլմի շարունակությունն է և «Անեծքը» տիեզերքի իններորդ ֆիլմը։ Գլխավոր դերերում են Պատրիկ Ուիլսոնը և Վերա Ֆարմիգան։

Ֆիլմը ամերիկյան կինոթատրոններում դուրս կգա 2025 թվականի սեպտեմբերի 5-ին։

## Դերերում
* Պատրիկ Ուիլսոն — Էդ Ուորեն
* Վերա Ֆարմիգա — Լորեյն Ուորեն

## Ստեղծում
2021 թվականի մայիսին, «Անեծքը 3. Սատանայի կամքով» ֆիլմի թողարկումից առաջ, ռեժիսոր Մայքլ Չավեսը *Empire*-ին տված հարցազրույցում խոսել է «Անեծք» շարքի հնարավոր ապագա ֆիլմերի մասին։ «[«Սատանայի կամքով»] նոր գլուխ է բացել Ուորենների համար: Սա բացարձակապես եզակի ավարտ է «Անեծք» ֆիլմերի համար: Ես հաճույքով կդիտեմ, թե ինչ է լինելու հետագայում»։

Դերասաններ Պատրիկ Ուիլսոնը և Վերա Ֆարմիգան նույնպես հետաքրքրվել են վերադարձով։ «Աստված իմ, ես հաճույքով [կվերադառնայի]», - հայտարարել է Ֆարմիգան։ «Դա հետաքրքիր է, քանի որ յուրաքանչյուր սերիայի հետ անհրաժեշտ է ուժեղացնել վախի մակարդակը։ Դիվաբանությունն առանց այդ էլ շատ բարձրաձայն է և օպերային»։ 2022 թվականի հոկտեմբերին The Hollywood Reporter-ը հայտնել է, որ «Անեծք 4»-ը գտնվում է մշակման փուլում, ֆիլմի սցենարիստը՝ Դեյվիդ Լեսլի Ջոնսոն-ՄակԳոլդրիքն է, իսկ Ջեյմս Վանը և Փիթեր Սաֆրանը կրկին ընտրվել են պրոդյուսերներ։

Մինչև 2023 թվականի սեպտեմբերին «Մոնախի անեծքը 2»-ի թողարկումը Չավեսը հայտարարել է, որ «Անեծքի» չորրորդ մասի սցենարի աշխատանքները, ամենայն հավանականությամբ, կշարունակվեն. ռեժիսորը նշեց, որ նախագիծը դիտարկվել է որպես ֆրանշիզայի նախորդ պատմությունների «ավարտ»։ 2024 թվականի փետրվարին Չավեսը բանակցություններ է սկսել ռեժիսորի պաշտոնի համար։ Ֆիլմի նկարահանումները կսկսվեն 2024 թվականի կեսերին Ատլանտայում (Ջորջիա)։

## Թողարկում
«Ամերիկայի Միացյալ Նահանգներում «Անեծքը 4. Վերջին ծեսերը» կթողարկվի 2025 թվականի սեպտեմբերի 5-ին»։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների ֆիլմեր
Կատեգորիա:2025 ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ատլանտայում նկարահանված ֆիլմեր
Գրեգ Բել

**Գրեգորի Քերթիս Բել** (, ), ամերիկացի աթլետ (հեռացատկ), որը նվաճել է ոսկե մեդալ 1956 թվականի Մելբուռնի ամառային օլիմպիական խաղերում։

## Կենսագրություն
Նա հաղթել է AAU-ի երեք ազգային առաջնություն, NCAA-ի երկու առաջնություն, երեք անգամ արժանացել է NCAA-ի համաամերիկյան կարգավիճակի և չորս անգամ դարձել AAU-ի համաամերիկյան չեմպիոն։ 1956-1958 թվականներին նա եղել է երկրի առաջատար մարզիկը, ով մասնագիտացած էր հեռացատկի մեջ։ Նա սահմանել է NCAA-ի հեռացատկի ռեկորդ, որը պահպանվել է յոթ տարի, ինչպես նաև դարձել է Ինդիանա նահանգի աթլետիկայի փառքի սրահի պատվավոր անդամ։

Բելը 1988 թվականին ընդգրկվել է USATF-ի Փառքի սրահում։ Օլիմպիական խաղերից հետո նա ավելի քան 50 տարի աշխատել է Լոգանսպորթի պետական հիվանդանոցի ատամնաբուժական բաժանմունքի տնօրեն և թոշակի է անցել 2020 թվականի մայիսի 30-ին։ 

Մահացել է 2025 թվականի հունվարի 25-ին առավոտյան իր տանը՝ Լոգանսպորտում, Ինդիանա նահանգում, 94 տարեկանում։

## Ծանոթագրություններ

Կատեգորիա:20-րդ դարի ամերիկացիներ
Կատեգորիա:Ամերիկացի օլիմպիական չեմպիոններ
Կատեգորիա:Ամերիկացիներ
Կատեգորիա:Ինդիանայի համալսարանի շրջանավարտներ
Քրիստոնեական աշխարհ

մինի|Քրիստոնյա բնակչության տոկոսն ըստ երկրների (2014 թվականի տվյալներ)
**Քրիստոնեական աշխարհ**, պատմականորեն քրիստոնեական երկրներ, քրիստոնյա մեծամասնություն ունեցող երկրներ, երկրներ, որտեղ քրիստոնեությունը գերիշխող է կամ որոնց հետ այն մշակութային կամ պատմականորեն սերտորեն կապված է։

Քրիստոնեության տարածումից հետո Լևանտից դեպի Եվրոպա և Հյուսիսային Աֆրիկա վաղ Հռոմեական կայսրության ժամանակ քրիստոնեական աշխարհը բաժանվել է արևելյան քրիստոնեության և արևմտյան քրիստոնեության (համապատասխանաբար ձևավորելով կաթոլիկություն և ուղղափառություն): Արևմտյան քրիստոնեությունը, որի համայնքը կոչվում է արևմտյան քրիստոնեական (լատիներեն` քրիստոնեական աշխարհ), կենտրոնացած էր Հռոմում, իսկ Արևելյան քրիստոնեության համայնքը՝ արևելյան քրիստոնեական աշխարհը, իր կենտրոնն է ունեցել Կոստանդնուպոլսում։ 11-13-րդ դարերում Լատինական քրիստոնեական աշխարհը դարձել է արևմտյան աշխարհի հիմքը։ Քրիստոնեական աշխարհի պատմությունը մոտ 1700 տարեկան է:

## Տերմինաբանություն
Անգլո-սաքսոնական *«Քրիստոնեական աշխարհ*» (*cristendom*) տերմինը հանդիպել է դեռևս 9-րդ դարում Հարավային Անգլիայից եկած մի դպիրի մոտ, որը հավանաբար, տեղի է ունեցել Ուեսեքսի թագավոր Ալֆրեդ Մեծի արքունիքում: Դպիրը թարգմանել է Պոլ Օրոսիուսի *«Պատմություն հեթանոսների դեմ»* (մոտ 416 թվական) և նրան անհրաժեշտ է եղել մի տերմին, որը կարտահայտի Հիսուս Քրիստոսի շուրջ ձևավորված մշակույթի գաղափարը:

*Cristendom-*ի ժամանակակից իմաստը «տարածք, որտեղ քրիստոնեությունը գերիշխող կրոնն է», հայտնվել է ուշ միջին անգլերենում` 1400 թվականին:

Կանադացի աստվածաբանության պրոֆեսոր Դուգլաս Ջոն Հոլը 1997 թվականին նշել է, որ «Քրիստոնեական աշխարհ» բառացիորեն նշանակում է քրիստոնեական կրոնի գերակայություն։ Լոս Անջելեսի հռոմեական կաթոլիկ եպիսկոպոս Թոմաս Ջոն Քարրին 2001 թվականին առաջարկել է քրիստոնեական աշխարհի սահմանումը որպես «չորրորդ դարից սկիզբ առած համակարգ, որի միջոցով կառավարությունները աջակցում և քարոզել են քրիստոնեությունը»: Թոմաս Ջոն Քարրին պնդել է, որ քրիստոնեական աշխարհի վերջը եկել է այն պատճառով, որ ժամանակակից պետությունները հրաժարվել են «աջակցել քրիստոնեության վարդապետություններին, սովորույթներին, իդեալներին և գործելակերպին»: Բրիտանացի եկեղեցու պատմաբան Դիարմեյդ ՄաքՔալոքը 2010 թվականին քրիստոնեական աշխարհը սահմանել է որպես պետությունների հավաքածու, որտեղ կա «դաշինք քրիստոնեության և աշխարհիկ իշխանության միջև»:
[մինի|''[Լատիներեն արտահայտությունների ցանկ|Orbis terrae* - 1472 թվականի քարտեզ, որի վրա այն ժամանակ հայտնի աշխարհը պատկերված է շրջանագծի մեջ գրված T-աձև խաչի տեսքով։ Այս տիպի որոշ քարտեզներում [[Երուսաղեմ]]ն ու [[Սուրբ Երկիր]]ը դրվել են քարտեզի կենտրոնում (աշխարհի կենտրոնում)։]]
Այս բառը ունի բառացի և փոխաբերական իմաստներ, փոխաբերական իմաստը մոտ է *արևմտյան աշխարհ*, *հայտնի աշխարհ* կամ *ազատ աշխարհ'' տերմինների իմաստներին: «Եվրոպա» և «Արևմտյան աշխարհ» հասկացությունները սերտորեն կապված են «Քրիստոնեություն և քրիստոնեական աշխարհ» հասկացության հետ։ Շատերը նույնիսկ քրիստոնեությունը համարում են եվրոպական միասնական ինքնություն կերտած կապող օղակ:

## Ծանոթագրություններ

Կատեգորիա:Կրոնական տերմինաբանություն
Կատեգորիա:Քրիստոնեական համայնքներ
Կատեգորիա:Քրիստոնեական տերմիններ
Կատեգորիա:Քրիստոնեության ճյուղեր
Կատեգորիա:Քրիստոնեության պատմություն
Կատեգորիա:Քրիստոնեություն
Գանձապահ

**Գանձապահ** (), վաճառքի կետերի դրամարկղում վերահսկիչ-դրամարկղային մեքենայով աշխատող անձ։ 

Այս հասկացության ամենատարածված օգտագործումը մանրածախ արդյունաբերության մեջ է, բայց այն տարածված է նաև հաշվապահական հաշվառման համատեքստում՝ նկարագրելու այն ​​անձի աշխատանքը, որը բանկերում պատասխանատու է գումար ստանալու և տրամադրելու համար:

## Մանրածախ առևտուր

Գանձապահը (կամ դրամարկղի օպերատորը) սկանավորում է հաճախորդի ընտրած ապրանքները` ապրանքի վրա տեղադրված շտրիխ կոդի միջոցով՝ օգտագործելով լազերային սկաներ: Բոլոր ապրանքների սկանավորումից հետո գանձապահը այնուհետև մուտքագրում է վճարման մեթոդը (կանխիկ, չեկ, կրեդիտային քարտ, դեբետային քարտ), գրանցում է ստացված գումարը և տրամադրում անդորրագրեր հաճախորդներին: Գանձապահները գրանցում են ստացված գումարները և կարող են պատրաստել գործարքների հաշվետվություններ, կարդալ և արձանագրել ՀԴՄ-ի ժապավենի վրա ցուցադրված գումարները և ստուգել ձեռքի տակ եղած կանխիկ գումարը: Գանձապահից կարող է պահանջվել իմանալ այն ապրանքների արժեքը և առանձնահատկությունները, որոնց համար գումար է ստացվել։

Տարբեր իրավիճակներում հարկավոր է վերադարձնել կանխիկ գումար հաճախորդներին վերադարձված ապրանքների համար։

Գանձապահների աշխատանքը գոյություն է ունեցել հազարավոր տարիներ ի վեր: Բազմաթիվ բիզնեսներում գանձապահը կարևոր պաշտոն է: Շատ գործատուներ պահանջում են, որ աշխատակիցները ունեն գանձապահի փորձ՝ հաճախորդների սպասարկման կամ այլ պաշտոնների անցնելու համար:

Գանձապահները ենթարկվում են լարվածության կրկնվող վնասվածքների վտանգի՝ կապված աշխատանքը կատարելու համար հաճախ անհրաժեշտ կրկնվող շարժումների հետ, ինչպիսիք են՝ ստեղնաշարի վրա տեղեկատվություն մուտքագրելը, ապրանքը սկաների վրայով տեղափոխելը և ոտքի վրա մի քանի ժամ կանգնելը:

## Գանձապահների այլընտրանքային տեսակներ
### Հաշվապահություն
Բիզնեսում գումար ստանալու և վճարում կատարելու համար պատասխանատու տերմինի ոչ ընթացիկ իմաստ է հաղորդում հաշվապահությունը: Ոչ մանրածախ բիզնեսը կառավարելու համար հաշվապահները բավականին մեծ պատասխանատվություն են կրում: Երբ գործարքների ավելի մեծ մասն իրականացվում է կանխիկ դրամին փոխարինող միջոցներով (օրինակ՝ չեկեր, կրեդիտ քարտեր և դեբետային քարտեր), «գանձապահ» ​​բառի օգտագործումն այս կոնտեքստում ճիշտ չէ։

### Վիրտուալ գանձապահ
Վիրտուալ գանձապահներն այն մասնագետներ են, որոնք հեռակա կարգով կառավարում են վաճառքի կետերի մուտքերը/ելքերը՝ թվային ինտերֆեյսների միջոցով։ Պերսին այս հայեցակարգը ներկայացրել է Կանադայում, որը հակասական է ընդունվել:

## Տես նաև
* Նստելու իրավունք

## Ծանոթագրություններ

## Արտաքին հղումներ

Կատեգորիա:Ծառայության ոլորտի մասնագիտություններ
Կատեգորիա:Մասնագիտություններ
Կատեգորիա:Պաշտոններ
Կատեգորիա:Տնտեսագիտություն
Բերանի իրիգատոր

մինի|Իրիգատոր
**Բերանի իրիգատոր** (), ատամնաքարերի և սննդի մնացորդների հեռացման համար նախատեսված տնային սարք։

## Սարք և սարքի տեսակներ
Իրիգատորները լինում են․

* ստացիոնար, աշխատում է միայն հոսանքին միացված,
* շարժական, կարող է աշխատել առանց հոսանքի։

Մյուս կարևոր պարամետրերը, որոնք տարբերում են իրիգատորները, ռեակտիվ ճնշումն է, վարդակների քանակը, ինչպես նաև հատուկ ռեժիմները։

## Հետազոտություն
Բերանի խոռոչի առաջին իրիգատորը 1962 թվականին ստեղծել է բժիշկ-ստոմատոլոգ և ինժեներ Ֆորտ Կոլինսը։ Այդ ժամանակից ի վեր իրականացվել են ավելի քան 50 գիտական ուսումնասիրություններ ոռոգիչների վերաբերյալ: Սարքը փորձարկվել և արդյունավետություն է ցույց տվել շաքարախտ ունեցող մարդկանց մոտ պարօդոնտիտի, գինգիվիտի (լնդաբորբ) բուժման, օրթոդոնտիկ սարքերի, արհեստական պսակների և իմպլանտների մշակման ժամանակ։

Բերանի խոռոչի իրիգատորի օգտագործման առավելություններից է արյունահոսության բացակայությունը և գինգիվիտի արդյունավետ բուժումը: Ուսումնասիրությունները ցույց են տվել, որ իրիգատորը իր ազդեցություններով գերազանցում է ատամնաթելին՝ ինչպես արյունահոսությունը նվազեցնելու, այնպես էլ ատամնանստվածքների և ատամնաքարերի առաջացումը նվազեցնելու գործում.

2008 թվականի սիստեմատիկ ներկայացումը ցույց է տվել, որ իրիգատորի օգտագործումը ատամի խոզանակի հետ զուգահեռ, էական օգուտ չի տալիս ատամնանստվածքի առաջացման նվազեցման գործում, այնուամենայնիվ, կարող է բարելավել լնդերի առողջությունը։

Հարավային Կալիֆոռնիայի համալսարանում անցկացված ուսումնասիրության արդյունքում պարզվել է, որ երեք վայրկյան տևողությամբ բուժումը ցնցումային ջրով րոպեում 1200 պուլսացիայով և 490 կՊա միջին ճնշմամբ հեռացնում է ատամնանստվածքի 99,9%-ը բուժվող տարածքներից:.

## Այլ կիրառումներ
Իրիգատորով կարելի է հեռացնել նշիկային քարերը։ Օգտագործում են նաև զարդերը մաքրելու նպատակով։

## Ծանոթագրություններ

## Գրականություն
* 
* 
* 
* 
* 
* 
* 
* 
* 

Կատեգորիա:Ամերիկյան հայտնագործություններ
Կատեգորիա:Անձնական հիգիենայի պարագաներ
Կատեգորիա:Ատամներ
Կատեգորիա:Բժշկական սարքավորումներ
Կատեգորիա:Կենցաղային սարքեր
Կատեգորիա:Հիգիենա
Պետական եկամուտների ծառայություն

**Պետական եկամուտների ծառայություն** (), պետական ​​մարմին, որը պատասխանատու է պետական ​​եկամուտների, ներառյալ հարկերի և երբեմն ոչ հարկային եկամուտների ստացման համար: Կախված իրավասությունից՝ այս պետական մարմինը կարող է իրականցնել հարկերի հավաքագրում, հարկերից խուսափելու հետաքննություն և աուդիտ։

Որոշ դեպքերում նրանք նաև տնօրինում են օրենքով սահմանված հիվանդության, մայրության վճարի վճարումներ, ինչպես նաև կարող են կատարել նպատակային ֆինանսական աջակցություն ընտանիքներին և անհատներին։

Պետական եկամուտների ծառայության գործադիր ղեկավարը սովորաբար կոչվում է նախարար կամ քարտուղար:

## Եկամուտների ծառայություններ ըստ իրավասությունների

## Ծանոթագրություններ

Կատեգորիա:Հարկում
Կատեգորիա:Պետական մարմիններ
Կատեգորիա:Պետական մարմինների տեսակներ
Կատեգորիա:Սոցիալական քաղաքականություն
Ուիլյամ Ուիլսոն

**Ուիլյամ Ուիլսոն** (, ), 19-րդ դարի վերջի բրիտանացի լրագրող, լողի հրահանգիչ և մարզիչ, մրցակցային լողի գիտական տեխնիկայի ներդրման և ջրագնդակ խաղի հեղինակ։

1883 թվականին Ուիլսոնը հրատարակել է «Լողի հրահանգիչը»՝ լողի մասին առաջին գրքերից մեկը, որը սահմանել է ինսուլտի արդյունավետության, մարզումների, մրցարշավների և ջրի անվտանգության ժամանակակից հասկացությունները:

## Ջրագնդակ
1877 թվականին Ուիլյամ Ուիլսոնը կազմել է ջրային թիմային խաղի կանոններ, որն անվանել է «ջրային ֆուտբոլ»։ Առաջին խաղը տեղի է ունեցել Դի գետի ափերի միջև` Շոտլանդիայի Աբերդին քաղաքում անցկացվող Բոն Ակորդ փառատոնի ժամանակ։ Ափին դրոշները դրված են եղել իրարից ութ կամ տասը ոտնաչափ հեռավորության վրա, և խաղացողները օգտագործել են հնդկական ռետինից պատրաստված փափուկ գնդակ, որը կոչվում էր *պուլու*: Խաղը նման էր ըմբշամարտի՝ խաղադաշտի մի ծայրից մյուսը, սակայն մեծ տարածում էր գտել տվյալ դարաշրջանի ջրային փառատոնների հանդիսատեսների շրջանում։ Ուիլսոնը մշակել է այս սպորտաձևը, երբ Գլազգոյի Arlington Baths Club-ում աշխատել է որպես լողավազանի կառավարիչ։

## Փրկարար
1891 թվականին Ուիլսոնը հրապարակել է մի շարք նկարչական հոդվածներ փրկարարական վարժությունների մասին և մրցանակներ շնորհել տեղի լողորդական ակումբներին՝ փրկարարական տեխնիկաներում հմտությունների համար: Ուիլսոնի մեթոդները տարածվել են ձեռնարկի տեսքով, և նրա ներդրումը գնահատելու նպատակով նա ընտրվել է Թագավորական փրկարարական ընկերության առաջին ցմահ կառավարիչ։ Նա ասել է.

## Ծանոթագրություններ

## Արտաքին հղումներ
* Profile of William Wilson's Contributions to Swimming Techniques, by Cecil Colwin (1999)

Կատեգորիա:Բրիտանացի լրագրողներ
Կատեգորիա:Սպորտի մարզիչներ
Կատեգորիա:Բրիտանացի մարզիկներ
Սանան Սուլեյմանով

**Սանան Ամրահ օղլի Սուլեյմանով** (, ), ադրբեջանցի հունահռոմեական ոճի ըմբիշ, 2021 և 2023 թվականների աշխարհի առաջնությունների արծաթե մեդալակիր, 2020 թվականի Եվրոպայի չեմպիոն, 2021 թվականի Եվրոպայի առաջնության բրոնզե մեդալակիր, Եվրոպայի 2009 թվականի Եվրոպայի առաջնության արծաթե մեդալակիր: Անձնական մարզիչը Ազեր Հուսեյնովն է:

## Կենսագրություն
Սանանը ծնվել է 1996 թվականին։ 2012 թվականից մասնակցում է ըմբշամարտի միջազգային մրցումների։ Եվրոպայի առաջնության բրոնզե մեդալակիր է կուրսանտների և պատանիների շրջանում։

Սուլեյմանովը Սերբիայի Նովի Սադ քաղաքում կայացած ըմբշամարտի Եվրոպայի 2017 թվականի առաջնությունում հանդես է եկել մինչև 66 կգ քաշային կարգում, սակայն ոչ մի մեդալ չի նվաճել:

2018 թվականին դարձել է Հունգարիայի մայրաքաղաք Բուդապեշտում կայացած աշխարհի մինչև 23 տարեկան ըմբիշների առաջնության արծաթե մեդալակիր։ Եզրափակիչ գոտեմարտում պարտվել է իրանցի ըմբիշ Գերայիին։

2020 թվականի փետրվարին Իտալիայի մայրաքաղաքում մայրցամաքային առաջնությունում մինչև 77 կգ քաշային կարգում Սանան ոսկե մեդալի համար պայքարում հաղթել է հունգարացի մարզիկ Զոլտան Լևային և նվաճել է Եվրոպայի առաջնության ոսկե մեդալը։

2021 թվականի ապրիլին Վարշավայում ընթացող Եվրոպայի առաջնությունում մինչև 77 կգ քաշային կարգում Սանան Սուլեյմանովը մեկնարկում 10։ 0 հաշվով հաղթել է ֆիննացի Վալտերի Լատվալային, սակայն քառորդ եզրափակիչում պարտվել է թուրք Յունուս Բաշարին (5:8)։ Թուրքի ըմբիշը անցել է եզրափակիչ և Սանանին հնարավորություն է տրվել պայքարել բրոնզե մեդալի համար: Սուլեյմանովը այդ գոտեմարտում 11։ 0 հաշվով  հաղթել է հայ Վարուժան Գրիգորյանին, ապա բրոնզի համար 6։ 0 հաշվով պարտության մատնել ուկրաինացի Դմիտրի Պիշկովին։

2022 թվականի ըմբշամարտի աշխարհի գավաթի մրցաշարում զբաղեցրել է 2-րդ հորիզոնականը թիմային պայքարում։

## Նվաճումներ

## Ծանոթագրություններ

## Արտաքին հղումներ

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Արիակեի ծոց

**Արիակե**, մակերեսային կիսափակ ծոց Կյուսյուի արևմուտքում` Արևելյան Չինաստանի ծովի Ճապոնական ափին։ Նրա ափերին են գտնվում Ֆուկուոկա, Սագա, Նագասակի և Կումամոտո պրեֆեկտուրաները։

Դրենաժային ավազանի տարածքը կազմում է 8400 կմ²: Ծոց են դուրս գալիս բազմաթիվ գետաբերաններ, ծոց մտնող նստվածքների ընդհանուր ծավալը կազմում է տարեկան մոտ 440 հազար տոննա։

Ծոցի մակերեսը կազմում է մոտ 1700 կմ², երկարությունը՝ 96 կմ, իսկ միջին լայնությունը՝ 18 կմ։ Ծոցը բնութագրվում է մակընթացության 3-6 մ ամպլիտուդով, որն ամենամեծն է Ճապոնիայում։ Ծոցում են գտնվում նաև Ճապոնիայի ամենաշատ վատտերը, որոնք կազմում են երկրի բոլոր վատտերի տարածքի մոտ 40%-ը****: Ծոցի խորությունը չի գերազանցում 20 մ։

Հարավում վերածվում է Շիմաբարա ծովածոցը։

Ծոցի 726 կմ² ափամերձ տարածքը համարվում է ծովային գիտության էկոլոգիական կամ կենսաբանական արգելավայր (ճապ.` 生物多様性の観点から重要度の高い海域), որտեղ ձկների, անողնաշարավորների և թռչունների շատ տեսակներ պաշտպանված են:

## Ծանոթագրություններ

## Արտաքին հղումներ
* 

Կատեգորիա:Ասիայի ծովեր
Կատեգորիա:Խաղաղ օվկիանոսի ծովեր
Կատեգորիա:Ծոցեր այբբենական կարգով
Կատեգորիա:Ճապոնիայի ծովեր
Վարկային դեֆոլտ սվոփ

**Վարկային դեֆոլտ սվոփը** ֆինանսական սվոփ համաձայնություն է, ըստ որի սվոփի վաճառողը գնորդին պետք է փոխհատուցի իր պարտազանցման կամ այլ վարկային իրադարձության (սնանկություն, մորատորիում, պարտքից հրաժարում և այլն) դեպքում: Վարկային դեֆոլտ սվոփի վաճառողը ապահովագրում է գնորդին որևէ ակտիվի դեֆոլտից: Վարկային դեֆոլտ սվոփի գնորդը կատարում է մի քանի վճարումներ վաճառողին` միջնորդավճար կամ սփրեդ, որի դիմաց ակտիվի պարտազանցման դեպքում ստանում է փոխհատուցում: 

Դեֆոլտի դեպքում սվոփի գնորդը ստանում է փոխհատուցում (սովորաբար վարկի մայր գումարի չափով), իսկ վաճառողը վերցնում է վարկին ածանցյալ գույքը կամ դրա շուկայան արժեքի չափով գումար: Սակայն բոլորը կարող են գնել վարկային դեֆոլտ սվոփ, ներառյալ գնորդները, ովքեր չունեն վարկային գործիքներ և նրանք, ովքեր չունեն շուկայում ապահովագրության ենթակա որևէ վարկային գործիք: Սովորաբար, ստացված վճարը շատ ավելի քիչ է լինում, քան վարկի մայր գումարը:

## Ընդհանուր ակնարկ
Վարկային դեֆոլտ սվոփերը իրենց ներկայիս ձևով գոյություն են ունեցել 1990-ական թվականներից, իսկ գործածության մեջ տարածվել են արդեն վաղ 2000-ականներից: 2007 թվականի վերջին վարկային դեֆոլտ սվոփերի ծավալը կազմել է 62.2 տրիլիոն դոլար, 2010 թվականի տարեկեսին կրճատվել մինչև 26.3 տրիլիոն դոլար, իսկ 2012 թվականի սկզբում դարձել 25.5 տրիլիոն դոլար: Սվոփերը բորսայում չեն վաճառվում, իսկ գործարքների մասին պետական մարմիններին հաշվետվություն ներկայացնելը պարտադիր չէ: 2007-2008 թվականների ֆինանսական ճգնաժամի ընթացքում սվոփերի խոշոր շուկայում թափանցիկության բացակայությունը մտահոգիչ էր, քանի համակարգային ռիկսի առաջացման վտանգ կար: 2010 թվականի մարտին Depository Trust & Clearing Corporation-ը հայտարարեց, որ հասանելիություն է տալիս շուկայի կարգավորողներին իր վարկային դեֆոլտ սվոփերի բազային: Ըստ 2018 թվականի հուսինի տվյալների ՎԴՍ-երի ծավալը 8 տրիլիոն դոլար է կազմում:

## Օգտագործման ուղղությունները
Հիմնականում վարկային դեֆոլտ սվոփերը շրջանառվում են ստանդարտ ձևանմուշով, որը ձևակերպել է Միջազգային Սվոփերի և ածանցյալների ասոցիացիան (ISDA), սակայն կան դրանից տարբերվող տարբերակներ։ Բացի սովորական սվոփերից, գոյություն ունեն նաև զամբյուղային դեֆոլտ սվոփեր, ինդեքսային ՎԴՍ-եր, ֆոնդային ՎԴՍ-եր։  

ՎԴՍ-երի մասին տվյալները կարող ենք օգտագործվել ֆինանսիստերի, ռիսկերի կառավարիչների, կարգավորողների կողմից՝ հասկանալու համար ՎԴՍ-ի հիմքում ակտիվի վարկային ռիսկերը շուկայում։

Ոմանք պնդում են, որ ածանցյալ գործիքները, ինչպիսիք են ՎԴՍ-երը, պոտենցիալ վտանգավոր են նրանով, որ դրանք համատեղում են սնանկության առաջնահերթությունը՝ թափանցիկության բացակայության հետ: CDS-ն կարող է ապահովված չլինել (առանց գրավի) և պարունակել ավելի մեծ դեֆոլտի ռիսկ:

## Տես նաև
* Դույլ խանութ (ֆոնդային շուկա)
* Intercontinental Exchange

## Ծանոթագրություններ

## Արտաքին հղումներ
* Էնգդալ Ֆ․ Ուիլյամ, «Ֆինանսական ցունամի»
* Սերգեյ Գոլուբիցկի, «Մեկ բուլիմիայի անատոմիա»

Կատեգորիա:Բանկային գործ
Կատեգորիա:Բորսաներ
Կատեգորիա:Դերիվատիվներ
Կատեգորիա:Ներդրումներ
Կատեգորիա:Շուկաներ
Կատեգորիա:Ռիսկերի կառավարում
Կատեգորիա:Վարկ
Կատեգորիա:Տնտեսագիտական տերմիններ
Կատեգորիա:Քաղաքական տնտեսագիտություն
Կատեգորիա:Ֆինանսական մաթեմատիկա
Կատեգորիա:Ֆինանսական շուկաներ
Կատեգորիա:Ֆինանսներ
Մեսսիե 49

**Մեսսիե 49** (հայտնի նաև որպես **M49** կամ **NGC 4472**), հսկա էլիպսաձև գալակտիկա, որը գտնվում է մոտ 56 միլիոն լուսային տարի հեռավորության վրա՝ Կույսի հասարակածային համաստեղությունում: Այս գալակտիկան հայտնաբերել է աստղագետ Շառլ Մեսսիեն 1777 թվականին:

Լինելով էլիպսաձև գալակտիկա՝ Մեսսիե 49-ը ունի ռադիոգալակտիկային բնորոշ ֆիզիկական ձև, բայց բնորոշվում է ռադիոճառագայթմամբ, որը բնորոշ է միայն սովորական գալակտիկաներին: Դատելով հայտնաբերված ռադիոճառագայթումից՝ միջուկի սինքրոտրոնային էներգիան 1046 Ջ (Ջոուլ) է։ Մեսսիե 49 գալակտիկայի միջուկը ռենտգենյան ճառագայթներ է արձակում, ինչը ցույց է տալիս գերհզոր սև խոռոչի հավանական առկայությունը, որի հաշվարկված զանգվածը 5,65 × 108 Արեգակի զանգված է, կամ 565 միլիոն անգամ ավելի մեծ է Արեգակի զանգվածից: Համաձայն ռենտգենյան ճառագայթումների M49-ից հյուսիս գտնվում է մի օբյեկտ, որը հիշեցնում է աղեղնային հարվածային ալիք (): Միջուկից հարավ-արևմուտք կարելի է տեսնել գալակտիկայի լուսավոր ուրվագծերը՝ 260 կիլոպարսեկ հեռավորության վրա:

Մեսսիե 49-ը Կույսի աստղակույտում բացահայտված առաջին գալակտիկաներից է: Մեսսիե 49-ը Կույսի աստղակույտի ամենապայծառ գալակտիկան է և ավելի պայծառ է, քան Երկրին մոտ գտնվող ցանկացած գալակտիկա: Մեսսիե 49 գալակտիկան Կույսի B ենթաաստղակույտի մաս է, որը գտնվում է Կույսի աստղակույտի դինամիկ կենտրոնից 4,5° հեռավորության վրա, որի կենտրոնը գտնվում է Մեսսիե 87 համաստեղությունում: Մեսսիե 49-ը գրավիտացիոն կերպով փոխազդում է գաճաճ անձև UGC 7636 գալակտիկայի հետ: Գաճաճ գալակտիան ցույց է տալիս բեկորների հետք, որը  ձգվում է մոտավորապես 1 × 5 աղեղնային րոպե, ինչը համապատասխանում է 6 × 30 կիլոպարսեկի:

1969 թվականի հունիսի 12-ին աստղագետ Էվանսը Մեսսիե 49 գալակտիկայում հայտնաբերել է մեկ գերնոր աստղ՝ SN 1969Q (հայտնի չէ, թե որ տիպի է):

## Նշումներ

## Ծանոթագրություններ

## Արտաքին հղումներ
* SEDS: Elliptical Galaxy M49
* Black hole found in a star cluster in M49

Կատեգորիա:Աստղագիտական մարմիններ
Կատեգորիա:Աստղագիտություն
Կատեգորիա:Գալակտիկաներ
Կատեգորիա:Նոր ընդհանուր կատալոգի օբյեկտներ
Հավատք և ռացիոնալություն

**Հավատքն ու ռացիոնալությունը** գտնվում են տարբեր աստիճանի կոնֆլիկտների մեջ: Ռացիոնալությունը հիմնված է բանականության և փաստերի վրա, ի տարբերություն հավատքի, որը հիմնված չէ: *Հավատը* երբեմն վերաբերում է մի համոզմունքի, որը հակադրվում է բանականությանը։

## Հավատք և բանականություն
Ռացիոնալիստները նշում են, որ շատ մարդիկ բազմաթիվ պատճառներով ունեն ոչ ռացիոնալ համոզմունքներ:

Ոչ ռացիոնալ համոզմունքների մեկ պատճառ է առաջ բերել Բերես Ֆրեդերիկ Սքիները 1948 թվականին կատարված մեկ ուսումնասիրության ժամանակ։ Նա աղավնիներին հացահատիկ էր տալիս կանոնավոր ժամանակային ընդմիջումներով՝ անկախ նրանց վարքագծից: Արդյունքն այն էր, որ աղավնիներից յուրաքանչյուրը զարգացրեց տարբեր արձագանքներ կապված հացահատիկի ստացման հետ։

Շատ հավատացյալներ հաճախ պնդում են, որ մարդկանց համոզմունքները պայմանավորված են հ ավատքով, այլ ոչ թե բանականությամբ։

## Քրիստոնեություն
### Կաթոլիկ հայացքներ
Թոմաս Աքվինացին եղել է առաջինը, ով գրել է հավատքի փոխհարաբերությունների, տարբերությունների և նմանությունների ամբողջական նկարագրությունը, որը նա անվանում է «ինտելեկտուալ համաձայնություն»,  և բանականություն։

*Dei Filius-ը* հռոմեական կաթոլիկ հավատքի վերաբերյալ Վատիկանի Առաջին խորհրդի սահմանադրությունն էր: Այն  ընդունվել է 1870 թվականի ապրիլի 24-ին։ Սահմանադրության մեջ նշվում է, որ «ոչ միայն հավատքն ու բանականությունը իրար չեն հակադրվում, այլ նաև օգնում են միմյանց»։

Ամերիկացի աստվածաշնչագետ Արչիբալդ Թոմաս Ռոբերթսոնը հայտարարել է, որ հունարեն *պիստիս* բառը, որը Նոր Կտակարանում օգտագործվում է *հավատքի* բառի փոխարեն (ավելի քան երկու հարյուր քառասուն անգամ), և Գործք Առաքելոց 17.31-ում թարգմանված «հավաստիացում», «հին բայ է, որն պարբերաբար օգտագործվում է Դեմոսթենեսի կողմից ապացույցներ ներկայացնելու համար»։ Թոմ Փրայսը Քրիստոնեական ապոլոգետիկայի Օքսֆորդի կենտրոնից հաստատում է, որ երբ Նոր Կտակարանը դրականորեն է արտահայտվում հավատքի մասին, այն օգտագործում է միայն հունարեն [pistis] արմատից ստացված բառերը, ինչը նշանակում է «համոզել»։

## Ծանոթագրություններ

## Գրականություն
* 
* 

Կատեգորիա:Աթեիզմ
Կատեգորիա:Աթեիզմի պատմություն
Կատեգորիա:Բանականություն
Կատեգորիա:Կրոն
Կատեգորիա:Կրոնական ուսմունք
Կատեգորիա:Կրոնական փիլիսոփայություն
Unk

**Էնթոնի Լեոնարդ Փլաթ** (), հայտնի է **Unk** և **Dj Unk** կեղծանուններով, ամերիկացի ռեփեր, բեք-վոկալիստ և դիջեյ։ Հայտնի է «Walk It Out» երգով, որը թողարկվել է 2006 թվականին։

## Կենսագրություն
Ծնվել է 1981 թվականի նոյեմբերի 28-ին Ատլանտա քաղաքում, Ջորջիա նահանգում։

Ռեփերի երաժշտական կարիերան սկսվել է 1998 թվականից, երբ Unk-ը ծանոթացել է DJ Jelly-ի և DJ Montay-ի հետ՝ միանալով նրանց շրջապատին հետագա ստեղծագործական աշխատանքների համար։ Առաջին տարիներին Էնթոնին հանդես է եկել տարբեր միջոցառումներում Ջորջիա նահանգում, ԱՄՆ-ում։ 2000 թվականին պայմանագիր է կնքել «Big Oomp» երաժշտական լեյբլի հետ, նաև եղել է «E1»-ում։ 2006 թվականին թողարկել է իր դեբյուտային ալբոմը՝ «Beat'n Down Yo Block!» անվանումով, որի մեջ մտնում էր ապագա հիթը՝ «Walk It Out»-ը, որը մտավ Billboard Hot 100-ի լավագույն տասնյակի մեջ։ 2008 թվականին թողարկվել է երկրորդ «2econd Season» ալբոմը, որում նույնպես հայտնվել է հայտնի «Show Out» երգը։ 2013 թվականին թողարկել է «Have A Toast» սինգլը, հաջորդ՝ 2014 թվականին լույս է տեսել «Walt» սինգլը։ 

2009 թվականին առողջական խնդիրներ են առաջացել, որից հետո երաժշտական կարիերան զգալիորեն նվազել էր։

Մահացել է 2025 թվականի հունվարի 24-ին՝ 44 տարեկանում։ Ռեփերի մահվան մասին սոցիալական ցանցերում հայտնել է նրա կինը։ TMZ-ի տվյալներով՝ մահը վրա է հասել քնի ժամանակ սրտի կանգի պատճառով։ Մահվան վայրը հայտնի չէ, ինչպես նաև դրա հաստատված պատճառը։

## Սկավառակագրություն
#### Ալբոմներ
* 2006 — Beat'n Down Yo Block!.
* 2008 — 2econd Season.

#### Միքսթեյփեր
* 2009 —  *Itsago The Mixtape Vol.1*
* 2009 — *Smoke On*
* 2009 — *ATL Off Da Chain*

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի դիջեյներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի ռեփերներ
Կատեգորիա:Ամերիկացիներ
Կատեգորիա:Դիջեյներ
Կատեգորիա:Երաժիշտներ այբբենական կարգով
Կատեգորիա:Կեղծանուններ
Կատեգորիա:Հիփ հոփ երաժիշտներ
Կատեգորիա:Նոյեմբերի 28 ծնունդներ
Կատեգորիա:Ռեփերներ
Էլեկտրական նահանգ

«**Էլեկտրական  նահանգ**» (), Ռուսո եղբայրների հետմահու ֆանտաստիկ ժանրի գեղարվեստական ֆիլմը: Նկարահանումները սկսվել են 2022 թվականի հոկտեմբերին: Գլխավոր դերում է` Միլլի Բոբբի Բրաունը: Ֆիլմի պրեմիերան նախատեսվել է 2025 թվականին:

## Սյուժե
Սցենարի գրական հիմքը դարձել է Սայմոն Ստոլենհագի գրաֆիկական վեպը։ Գլխավոր հերոսը դեռահաս աղջիկ է, ով ռոբոտի հետ միասին փնտրում է իր անհետացած եղբորը։ Գործողությունը տեղի է ունենում ապագայում՝ տեխնածին աղետից հետո։

## Դերերում
* Միլլի Բոբբի Բրաուն — Միշել
* Քրիս Փրեթ — Քիթս
* Քուան Քե Հյուի
* Բրայան Կոքս
* Սթենլի Տուչի
* Ջեյսոն Ալեքսանդեր
* Մարտին Կլեբա
* Ջեննի Սլեյթ
* Ջանկառլո Էսպոզիտո — Մարշալ (կրկնօրինակում)
* Էնթոնի Մաքի
* Բիլի Բոբ Թորնթոն
* Վուդի Հարելսոն — Միստր Գետնանուշ (կրկնօրինակում)

## Արտադրություն և պրեմիերա
Նախագիծը հայտարարվել է 2017 թվականին: Ռեժիսորներ են դարձել` Ռուսո եղբայրները, սցենարը գրել են Քրիստոֆեր Մարկուսը և Սթիվեն ՄաքՖիլին: Դերասանական կազմը ձևավորվել է մինչև 2022 թվականի սեպտեմբեր: Գլխավոր դերերում են` Միլլի Բոբբի Բրաունը և Քրիս Պրատը։ Ֆիլմի նկարահանումները սկսվել են 2022 թվականի հոկտեմբերին Ատլանտայում, և ավարտվել է 2023 թվականի փետրվարին։

## Մուտք
Ֆիլմը Netflix սթրիմինգային հարթակում կթողարկվի 2025 թվականի մարտին։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2024 ֆիլմեր
Կատեգորիա:2025 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Արկածային ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Ջորջիայում նկարահանված ֆիլմեր
Կատեգորիա:Ռուսո եղբայրների ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում 1994 թվականին
Զազեն

մինի| Կոդո Սավակի
**Զազեն,** մեդիտատիվ ուսուցում, Զենի հիմնական պրակտիկան։

Մեդիտացիայի ճապոներեն ընդհանրացված տերմինն է  (*meisō*), սակայն *զազենը* ոչ պաշտոնական կերպով օգտագործվում է նստած մեդիտացիայի բոլոր ձևերը նկարագրելու համար: *«Zuòchán»* (*ծուոչան*) տերմինն օգտագործվում է վաղ չինական բուդդայական աղբյուրներում, ինչպիսիք են Դհյանա սուտրաները: Օրինակ՝ թարգմանիչ Կումարաջիվան (344–413) թարգմանել է *Zuòchán sān mēi jīng* (*Ձեռնարկ* *նստած մեդիտացիայի սամադհիի մասին*) աշխատությունը, իսկ չինացի տիանտայի վարպետ Ճիին (538–597 մ.թ.) գրել է մի քանի շատ ազդեցիկ աշխատություններ նստած մեդիտացիայի վերաբերյալ։
մինի| Երիտասարդ վարպետ Հսուան Հուան նստած է ամբողջական լոտոսի դիրքով

Ճապոնական բուդդայական *Ռինզայ դպրոցու*մ զազենը սովորաբար զուգակցվում է *կոանների* ուսումնասիրության հետ։ Ճապոնական Սոտո դպրոցը ընդհանրապես չի օգտագործում կոանները՝ նախընտրելով շիկանտազա մոտեցումը։

## Պրակտիկա
### Զազենի հինգ տեսակ
Կապլեոն մեջբերում է Հակուուն Յասութանիի դասախոսությունները: Չորրորդ դասախոսության մեջ Յասութանին թվարկում է զազենի հինգ տեսակ.

* *բոմպու*, զարգացնում է մեդիտատիվ կենտրոնացումը,
* *գեդո*, այլ կրոնական ավանդույթներից զազենման պրակտիկա,
* *շոջո*, «փոքր մեքենաների» պրակտիկա,
* *դայջո*, ուղղված է բնության մասին պատկերացում կազմելուն,
* *սայջոջո*, շինկանտազա

### Կեցվածք
Զազենում նստում են խաչած ոտքերով և ծալած ձեռքերով, ուղիղ ողնաշարով։ Բազմաթիվ պրակտիկաներում պրակտիկանտը շնչում է *հարայից* (որովայնի ծանրության կենտրոն)։ Կոպերը կիսով չափ փակված են, աչքերը կիսաբաց են։

Ոտքերը ծալվում են այս ոճերից մեկով՝

* *Կեկկաֆուզա* (ամբողջական լոտոս)
* *Հանկաֆուզա* (կես լոտոս)
* *Բուրմիս* (ոտքերի խաչաձև կեցվածք)
* *Սեյզա* (նստարանի վրա ծնկի եկած)

## Ծանոթագրություններ

## Գրականություն
* 
* 
* 
* 
* 
* 
* 

## Արտաքին հղումներ
* Ինչպես նստել Զազեն

Կատեգորիա:Բուդդայականության հասկացություններ
Կատեգորիա:Բուդդայականություն
Կատեգորիա:Խորհրդապաշտություն
Կատեգորիա:Հոգևորություն
Կատեգորիա:Մարդկային վարք
Բանաստեղծական արդարություն

**Բանաստեղծական արդարություն,** ինչպես նաև՝ **բանաստեղծական հեգնանք**, գրական միջոց, որով, ի վերջո, պարգևատրվում է առաքինությունը և պատժվում չարագործությունը: Ժամանակակից գրականության մեջ այն հաճախ ուղեկցվում է ճակատագրի հեգնական շրջադարձով, որը կապված է հերոսի սեփական արարքի հետ, այստեղից էլ կոչվում է «բանաստեղծական հեգնանք»։

## Ստուգաբանություն
Անգլիացի դրամատուրգ Թոմաս Ռայմերն է այդ արտահայտությունը հորինել «*The Tragedies of the Last Age Consider'd*» (1678 թվականի) գրքում՝ նկարագրելու համար, թե ինչպես պետք է ստեղծագործությունը պատշաճ բարոյական վարք ներշնչի իր հանդիսատեսին՝ ցույց տալով չարի նկատմամբ բարու հաղթանակը: Բանաստեղծական արդարության պահանջը համահունչ է դասական իշխանություններին և դրսևորվում է Հորացիոսի, Պլուտարքոսի և Քվինթիլիանոսի աշխատություններում, ուստի Ռայմերի արտահայտությունը սովորականի արտացոլումն է: Ֆիլիպ Սիդնին «Պոեզիայի պաշտպանությունը» (1595 թվական) աշխատության մեջ պնդում էր, որ բանաստեղծական արդարությունն իրականում այն ​​պատճառն է, որ քաղաքակիրթ ազգում գեղարվեստական ​​գրականությունը պետք է թույլատրվի:

## Պատմություն
Հատկանշական է, որ բանաստեղծական արդարությունը պահանջում է ոչ միայն պատժել արատը և պարգևատրել առաքինությունը, այլև տրամաբանության հաղթանակը: Եթե սիրավեպի կամ դրամայի մեծ մասի համար կերպարի վրա գերակշռում է ագահությունը, նրանք չեն կարող առատաձեռն դառնալ: Պիեսի, բանաստեղծության կամ գեղարվեստական ​​գրականության գործողությունները պետք է ենթարկվեն ինչպես տրամաբանության, այնպես էլ բարոյականության կանոններին: 17-րդ դարի վերջին քննադատները, որոնք հետապնդում էին նեոդասական ստանդարտներ, քննադատում էին Ուիլյամ Շեքսպիրին՝ հօգուտ Բեն Ջոնսոնի, այն հիմքով, որ Շեքսպիրի կերպարները փոխվում են պիեսի ընթացքում: Երբ վերականգնողական կատակերգությունը մասնավորապես արհամարհում էր բանաստեղծական արդարությունը՝ պարգևատրելով ազատություններին և պատժելով բթամիտ բարոյախոսներին, հակազդեցություն եղավ հօգուտ դրամայի, մասնավորապես՝ ավելի խիստ բարոյական համապատասխանության։

## Տես Նաև
* Կարմա
*Հեգնանք

## Ծանոթագրություններ

Կատեգորիա:17-րդ դարի նորաբանություններ
Կատեգորիա:Արդարություն
Կատեգորիա:Բարոյագիտություն
Կատեգորիա:Գրականություն
Կատեգորիա:Հեգնանք
Կատեգորիա:Պոեզիա
Ալեքսեյ Կոստրուբիցկի

**Ալեքսեյ Ալեքսանդրովիչ Կոստրուբիցկի** (, ), ինքնահռչակ Դոնեցկի Ժողովրդական Հանրապետություն ռազմական և պետական գործիչ, ԴԺՀ արտակարգ իրավիճակների նախարարության ղեկավար, ներքին ծառայության գեներալ լեյտենանտ, ԴԺԴ-ի հերոս (2022)։

## Կենսագրություն
Ալեքսեյ Կոստրուբիցկին ծնվել է 1978 թվականի օգոստոսի 24-ին Կիևի մարզի Վասիլկով քաղաքում: Ունի կրտսեր եղբայր՝ Յուրին:

Ստացել է բարձրագույն կրթություն, ավարտել է Վասիլկովսկի ռազմական ավիացիոն և տեխնիկական ուսումնարանը (այժմ՝ Ազգային ավիացիոն համալսարանի Վասիլկովսկու քոլեջ) և մեկնել է ծառայելու Դոնեցկի մարզում: Զբաղեցրել է Դոնեցկի մարզի Ուկրաինայի Պետական արտակարգ իրավիճակների ծառայության գլխավոր վարչության ռեսուրսային ապահովման բաժնի պետի տեղակալի պաշտոնը, ունեցել է քաղաքացիական պաշտպանության ծառայության փոխգնդապետի կոչում:

2014 թվականի նոյեմբերի 12-ից եղել է ԴԺՀ քաղաքացիական պաշտպանության, արտակարգ իրավիճակների և տարերային աղետների հետևանքների վերացման հարցերով նախարար: Ռուսաստանի արտակարգ իրավիճակների նախարարության պետական պահպանության ակադեմիայի ունկնդիր է։

## Պատժամիջոցներ
Ռուսական ագրեսիային աջակցելու և ռուս-ուկրաինական պատերազմի ընթացքում Ուկրաինայի տարածքային ամբողջականության խախտման պատճառով գտնվում է Եվրամիության 27 երկրների անհատական միջազգային պատժամիջոցների ցանկում՝ Ուկրաինան ապակայունացնող գործողությունների համար։ Գտնվում է նաև Մեծ Բրիտանիայի, ԱՄՆ-ի, Կանադայի, Շվեյցարիայի, Ավստրալիայի, Ճապոնիայի, Ուկրաինայի և Նոր Զելանդիա պատժամիջոցների տակ։

## Մրցանակներ
* ԴԺՀ հերոս (2022), ԴԺՀ-ի ենթակառուցվածքների գործունեության ապահովման և վերականգնման, բնակչության կենսագործունեության ապահովման, ծառայողական պարտականությունների կատարման ընթացքում ցուցաբերած արիության և խիզախության համար,
* Հանրապետության շքանշան (ԴԺՀ),Սուրբ Նիկոլասի շքանշան II աստիճան (ԴԺՀ),
* «Վաստակի համար» մեդալ (ԴԺՀ ԱԻՆ),
* ԴԺՀ-ի և Լուգանսկի Ժողովրդական Հանրապետության այլ պարգևներ,
* Ռուսաստանի ԱԻՆ պարգևներ,
* «Փրկություն ցուցաբերելու արիության համար» մեդալ (Ռուսաստանի փրկարարների միություն),
* Բարեկամության շքանշան (Հարավային Օսիայի Հանրապետություն, 2018)։

## Գիտական հրապարակումներ
* 

## Ծանոթագրություններ

Կատեգորիա:Գեներալ-լեյտենանտներ
Գինու բար

մինի|SOHO, Կենտրոն, Հոնկոնգ
մինի|PV գինու բար
**Գինու բար,** պանդոկի նման հաստատություն, որը կենտրոնացած է գինի վաճառելու վրա: Շատ գինու բարերի բնորոշ առանձնահատկությունը գինիների լայն տեսականի է: Որոշ գինու բարեր պրոֆիլավորված են որոշակի տեսակի գինիների վրա, ինչպիսիք են իտալական գինին կամ շամպայնը։ Թեև շատ գինու բարեր մասնավոր  հաստատություններ են, որոշ դեպքերում գինու բարերը կապված են գինու վաճառքի կամ գինու այլ կետերի հետ: Այն երկրներում, որտեղ լիցենզավորման կանոնակարգերը դա թույլ են տալիս, որոշ գինու բարեր վաճառում են նաև իրենց կողմից մատուցվող գինիները և գործում են որպես գինու խանութի և գինու բարի հիբրիդ:

## Միացյալ Թագավորություն
Մեծ Բրիտանիայում գինու բարերի ամենատարածված ցանցը *All Bar One*-ն է։
մինի|''Ֆրանսիական գինու բար'', Էերո Յարնեֆելտ, 1888 թ.

## Միացյալ Նահանգներ
Թեև 1980-ականներին Միացյալ Նահանգներում գինու բարերը տարածված չէին, 1990-ականներին նրանք սկսեցին հայտնություն ձեռք բերել: 2000-ականների սկզբին գինու բարերը շատ հայտնի դարձան և սկսեցին հայտնվել երկրի բազմաթիվ թաղամասերում։ Գինու բարերն առաջարկում են «համը գնելուց առաջ» փիլիսոփայությունը:

Գինու բարերը ձգտում են վերացնել այն կարծրատիպը, որ գինին միայն հարուստ անձանց համար է, և ձգտում են պաշտոնական մթնոլորտը փոխարինել ավելի սովորական և հանգիստ մթնոլորտով: Այս բարերից շատերը ունեն հատուկ կահավորած անկյուններ և հարմարավետ տարածք, որոնք ներկված են հարուստ գույներով՝ հյուրերին երկար պահելու նպատակով: Հանգիստ միջավայրը հյուրերին լավ շփվելու միջավայր է տրամադրում։

Ժամանակակից գինու բարերը ներառում են սննդի ավելի մեծ տեսականի: Գինու բարերը, որոնք ավանդաբար կապված են պանիրների հետ, այժմ փորձում են համադրել գինին տարբեր տեսակների սնունդների հետ։

## Ծանոթագրություններ

Կատեգորիա:Ալկոհոլ
Կատեգորիա:Ալկոհոլային խմիչքներ
Կատեգորիա:Գինի
Կատեգորիա:Գինիներ
Բայա Բակարի

**Բայա Բակարի** () ֆրանսուհի, որը  2009 թվականի հունիսի 30-ին 13 տարեկանում Կոմորյան կղզիների մոտ տեղի ունեցած Ա 310 ինքնաթիռի վթարի հետևանքով միակ ողջ մնացած մարդն է։ 2010 թվականին նա հրատարակել է իր ինքնակենսագրականը՝«Փրկվածը»։

## Վաղ մանկություն
Բայա Բակարին ծնվել է Կասիմ Բակարիի և Ազիզա Աբուդուի ընտանիքում, որոնք  Կոմորյան Նիումազահա Բամբաո քաղաքի բնիկներից էին։ Քասիմը (ծն. 1969) աշխատել է որպես դռնապան, Ազիզան եղել է տնային տնտեսուհի։ Ազիզայի հայրը աշխատել է որպես Կոմորյան կղզիների ներգաղթի և մաքսային նախարար։ Բայան ունեցել է երկու կրտսեր եղբայր՝ Բադրուն և Բադավին, և մեկ փոքր քույր՝ Բադյան։

Բայան սովորել է Լուիզ-Միշել քոլեջում։

## Ավիովթար
2009 թվականի հունիսի 30-ին Բայան իր մոր հետ Airbus A310 ինքնաթիռով ճանապարհորդել էր Կոմորներ՝ իր տատիկին ու պապիկին այցելելու: Նրանք թռչել են սկզբում Մարսել, իսկ հետո Սանաա: Ինքնաթիռի վերջում Բայան նստել է պատուհանի կողքին՝ հետևի հատվածում:

Ինքնաթիռը վայրէջքից մի քանի րոպե առաջ ընկել է Հնդկական օվկիանոս՝ Կոմորյան կղզիների տարածքային ջրերը։ Բակարին, որն աղետի պահին քնած է եղել, կարծել է, որ դուրս է ընկել անցքից։ Այնուհետև թերթերը և լուրերը հաղորդել են, որ նա 12-14 ժամ անցկացրել է շնաձկներով առատ Մոզամբիկի նեղուցում, սակայն իր ինքնակենսագրականում Բակարին պնդել է, որ  ջրի մեջ է եղել մոտ 9 ժամ:

Կոմորոսում երկրի մի խումբ բնակիչներ սկսել են որոնել ողջ մնացածներին։ Բակարիին ջրից դուրս է բերել ձկնորս Լիբունա Սելմանի Մատրաֆին: Դրանից հետո նրան տեղափոխել են Կոմորի հիվանդանոց, իսկ հուլիսի 2-ին նրան ինքնաթիռով տեղափոխել են Փարիզ։ Այստեղ նրան այցելել է Ֆրանսիայի նախագահ Նիկոլա Սարկոզին։ Հուլիսի 27-ին Բակարին դուրս է գրվել հիվանդանոցից:

«Aviation Safety Network» կայքի համաձայն՝ օվկիանոսում, որտեղ վթարի հետևանքով ամենաշատ զոհերն էին, Բակարին  միակ փրկվածն էր (օդանավում եղել է 152 մարդ): Միևնույն ժամանակ, 4-ամյա Սեսիլիա Սիչանը 1987 թվականին ողջ մնացած 157 մարդկանցից մեկն էր, սակայն նրա ինքնաթիռը ոչ թե ջուրն էր ընկել, այլ՝  ցամաքի:

## Հետագա ճակատագիր
2010 թվականի հունվարին Բակարին հրատարակել է իր ինքնակենսագրությունը՝ «The Revenant»-ը, լրագրող Օմար Գենդուզի հետ։ Նույն թվականի մայիսին «AOL News» թերթը հրապարակել է տեղեկություն, որ Սթիվեն Սփիլբերգը Բակարիին առաջարկել է  գնել իր գրքի էկրանավորման իրավունքները, սակայն նա մերժել է:

2011 թվականին Բակարին նկարահանվել է «Sole Survivor» վավերագրական ֆիլմում, որը պատմել է այն մարդկանց մասին, որանք դարձել են աղետներից միակ փրկվածները:

## Գրականություն
* 

## Ծանոթագրություններ

## Արտաքին հղումներ
* Bakari with her book
* Plane Crashes with a Sole Survivor *airsafe.com*

Կատեգորիա:1996 ծնունդներ
Պոլկի նեղուց

**Պոլկի նեղուց,** () նեղուց Հնդկական օվկիանոսում, որը բաժանում է Շրի Լանկա կղզու հյուսիսային ծայրը Հինդուստան թերակղզուց։ Պալկի ծոցի միջոցով միացնում է Բենգալյան ծոցը Լակադիվ ծովի վրա գտնվող Մաննար ծոցի հետ։ Երկարությունը մոտ 150 կմ է, ամենափոքր լայնությունը՝ 55 կմ, խորությունը՝ 2-ից 9 մ։ Անվանվել է անգլիացի պետական գործիչ, Մադրաս (Բրիտանական Հնդկաստան) նահանգի նահանգապետ Ռոբերտ Պոլկի անունով։մինի|350x350փքս|Պոլկի նեղուցով անցնող երկաթուղային կամուրջ

## Աշխարհագրություն
Պոլկի նեղուցը իր հարավային ծայրում ցածր կղզիների և խութերի շարք ունի, որը կոչվում է Ադամի կամուրջ, և հինդուական դիցաբանության մեջ պատմականորեն հայտնի է որպես «Ռամ Սեթու», այսինքն՝ Ռամայի կամուրջ: Այս շղթան տարածվում է Թամիլ Նադուի ամբան (նաև կոչվում է Ռամեսվարամ) կղզու Դհանուսկոդիի և Շրի Լանկայի մոտ գտնվող Մաննար կղզու: Փամբան կղզին միանում է Հնդկաստանի մայրցամաքին Փամբան կամրջով։

## Տրանսպորտ
1914 թվականից ի վեր Մադրասից կանոնավոր գնացքներ են եղել Դհանուշկոդի գյուղ, այնուհետև լաստանավ` դեպի Թալայմաննար, որը գտնվում է Մաննար կղզում, իսկ հետո գնացք` դեպի Կոլոմբո։ 1964 թվականին ցիկլոնը ոչնչացրել է Դհանուշկոդին և երկաթուղին և լուրջ վնասներ հասցրել Պոլկի նեղուցի և Պոլկ ծովածոցի ափերին։ Դհանուշկոդին չի վերակառուցվել, իսկ Շրի Լանկայի Թալայմաննարից մինչև Մահավիլաչչիյա երկաթգիծը չվերսկսվել իր աշխատանքը քաղաքացիական պատերազմի պատճառով: 2011 թվականին վերականգնվել է Պոլկի նեղուցով լաստանավային հաղորդակցությունը, իսկ 2015 թվականին երկաթուղին ամբողջությամբ վերակառուցվել է և բացվել։

## Առաջարկվող ծովային ուղի
Նեղուցի ծանծաղ ջրերն ու խութերը դժվարացնում են մեծ նավերի անցումը, չնայած որ ձկնորսական նավակները և ափամերձ առևտրով զբաղվող փոքր նավերը դարեր շարունակ նավարկել են նեղուցով։ Խոշոր նավերը պետք է նավարկեն Շրի Լանկայում: Նեղուցով տրանսպորտային ջրանցքի կառուցումն առաջին անգամ առաջարկվել է Հնդկաստանի բրիտանական կառավարությանը 1860 թվականին, և մի շարք հանձնաժողովներ ուսումնասիրել են առաջարկը: Սեթուսամուդրամ նավի ջրանցքի նախագծի ամենավերջին ուսումնասիրությունը, ինչպես այն այժմ կոչվում է, շրջակա միջավայրի վրա ազդեցության գնահատումն ու տեխնիկատնտեսական հիմնավորումն էր, որը պատվիրվել էր Թամիլ Նադուի կառավարության կողմից 2004 թվականին:

Այնուամենայնիվ, շինարարության ծրագիրը բախվել է տարբեր կրոնական շրջանակների հակազդեցությանը։ Հնդկական «Ռամայանա» էպիկական պոեմը, որը գրվել է հազարավոր տարիներ առաջ սանսկրիտով, պատմում է, թե ինչպես է Ռաման վանարական բանակի օգնությամբ քարե կամուրջ կառուցել ծովի վրայով դեպի Լանկա՝ փրկելու իր կնոջը՝ Սիտային Ասուրայից՝ Ռավանայի թագավորից: Ռամ Կարմաբխումի շարժումը, որն աջակցում է ՆԱՍԱ-ի Ռամ Սետու արբանյակային լուսանկարչությանը, ստեղծվել է նավային ջրանցքի կառուցումը կանխելու համար։

Առաջարկ կա նաև երկաթուղային թունել կառուցել Հնդկաստանն ու Շրի Լանկան միացնող ստորջրյա ջրանցքի վրա, որն անցնելու է Պոլկի նեղուցով։

## Ծանոթագրություններ

Կատեգորիա:Նեղուցներ ըստ երկրի
Կատեգորիա:Նեղուցներ այբբենական կարգով
Կատեգորիա:Հնդկական օվկիանոսի նեղուցներ
Կատեգորիա:Աշխարհագրություն